			PATVIRTINTA
                                                         								Marijampolės savivaldybės mero potvarkiu

MARIJAMPOLĖS SAVIVALDYBĖS UŽIMTUMO DIDINIMO PROGRAMOS PRIEMONIŲ ĮGYVENDINIMO TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk34132069][bookmark: _Hlk34135758]1. Marijampolės savivaldybės užimtumo didinimo programos priemonių įgyvendinimo tvarkos aprašas (toliau – Aprašas) reglamentuoja paraiškų teikimo, paraiškų įvertinimo, darbdavių atrankos dalyvauti įgyvendinant Marijampolės savivaldybės užimtumo didinimo programoje numatytas priemones tvarką (toliau-Programa) bei sutarčių sudarymo ir finansavimo tvarką.
2. Aprašas parengtas vadovaujantis Lietuvos Respublikos užimtumo įstatymu, Užimtumo didinimo programų rengimo ir jų finansavimo tvarkos aprašu, patvirtintu  Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ bei Marijampolės savivaldybės tarybos tvirtinama užimtumo didinimo programa.

3. Vadovaudamasi šiuo Aprašu Marijampolės savivaldybės administracija (toliau –Administracija) kartu su atrankos būdu parinktais darbdaviais (toliau – Vykdytojas) bei  Užimtumo tarnybos Kauno klientų aptarnavimo departamento Marijampolės skyriumi (toliau-Užimtumo tarnyba) organizuoja Programos įgyvendinimą.
4. Apraše vartojamos sąvokos:
4.1. Vykdytojas – darbo teisinių santykių subjektas, įdarbinantis asmenis, pageidaujančius dalyvauti Užimtumo didinimo programoje bei nustatytu terminu pateikęs Administracijai nustatytos formos paraišką;
4.2. paraiška – mero potvarkiu patvirtintas nustatytos formos dokumentas, kurį užpildo ir pateikia Vykdytojas, norintis dalyvauti Programoje (toliau-Paraiška);
4.3. tikslinės grupės – asmenys, kuriems rengiama Užimtumo didinimo programa, t. y. asmenys, nurodyti Marijampolės savivaldybės užimtumo didinimo programoje bei Lietuvos Respublikos užimtumo įstatymo 48 straipsnio 2 dalyje. 
4.4. priemonių koordinatorius – priemonių įgyvendinimą koordinuojantis savivaldybės administracijos valstybės tarnautojas ar darbuotojas, atsakingas už Priemonių įgyvendinimo koordinavimą.

5. Kitos Apraše vartojamos sąvokos atitinka Lietuvos Respublikos įstatymuose ir kituose teisės aktuose vartojamas sąvokas.
II SKYRIUS
PARAIŠKŲ PATEIKIMAS

6. Administracija savivaldybės internetiniame puslapyje www.marijampole.lt skelbia kvietimą teikti Paraiškas (1  priedas) dalyvauti Programoje. 
7. Vykdytojai, pageidaujantys dalyvauti Programoje, Marijampolės savivaldybės interneto svetainėje skelbime ir šiame Apraše nustatyta tvarka ir terminais teikia Administracijai nustatytos formos Paraišką, kurioje pateikiama: Vykdytojo pavadinimas, kodas, adresas, telefonas, elektroninis paštas, banko sąskaitos Nr., laikinų darbų pobūdis, numatomas įdarbinti asmenų skaičius,  reikalingas lėšų poreikis bei kita Paraiškoje nurodyta informacija. 
8. Užpildyta Paraiškos forma gali būti pateikta elektroninėmis priemonėmis (pinigine.parama@marijampole.lt), gali būti siunčiama paštu (pateikimo data laikoma Paraiškos išsiuntimo data) arba pristatoma adresu: Marijampolės savivaldybės administracijos Piniginės paramos skyrius (toliau – Skyrius),  Basanavičiaus a. 1, Marijampolė, 1 langelis). 
9. Paraiška turi būti užpildyta kompiuteriu, lietuvių kalba. 
10. Paraiška registruojama dokumentų valdymo sistemoje ,,Kontora“. 
11. Skyriaus atsakingas darbuotojas (toliau-Priemonių koordinatorius) pasibaigus Paraiškų pateikimo terminui:
11.1. įvertina, ar Vykdytojų pateiktos Paraiškos atitinka Programoje numatytus įgyvendinimo kriterijus;  
[bookmark: _Hlk33998544]11.2. parengia suvestinę informaciją ir pateikia Darbdavių atrankos komisijai (toliau – Komisija).
12. Jeigu Paraiškų gaunama mažiau, nei skirta lėšų Programai įgyvendinti, interneto svetainėje skelbiama papildoma Vykdytojų atranka dalyvauti Programoje. 

III SKYRIUS
PARAIŠKŲ VERTINIMAS IR DARBDAVIŲ ATRINKIMAS

13. Programos Vykdytojus atrenka mero potvarkiu sudaryta Komisija. 
14. Komisiją sudaro 5 nariai. Komisijos sudėtį, pirmininką, pirmininko pavaduotoją, sekretorių ir veiklos nuostatus tvirtina meras. 
15. Komisija sudaroma neterminuotam laikui. 
[bookmark: _Hlk34000908]16. Komisija pateiktas Paraiškas įvertina atsižvelgdama į Programai vykdyti  faktiškai skirtas lėšas bei Skyriaus pateiktą suvestinę informaciją.
17. Vertinant Paraiškas, prioritetas teikiamas Paraiškoms, turinčioms daugiau prioritetų, numatytų Aprašo 17-18 punktuose, ir Vykdytojams:
17.1. kurių dalyvavimas Programoje yra tęstinis;
17.2. kurie vykdys darbus, susijusius su priemonės „Prisidėjimas prie ES įgyvendintų projektų tęstinumo užtikrinimo“ įgyvendinimu:
17.2.1. Savivaldybei priskirtos valstybinės žemės ir kito valstybės turto bei šioje žemėje esančių, vandens telkinių pakrančių, paplūdimių, takų, pakelių, želdinių tvarkymo ir priežiūros, infrastruktūros objektų smulkaus remonto, laikino pobūdžio pagalbiniai darbai; 
17.2.2. aplinkos tvarkymo ir smulkaus remonto laikino pobūdžio pagalbiniai darbai ikimokyklinio ugdymo, bendrojo lavinimo ugdymo, profesinio mokymo ir neformaliojo ugdymo, kultūros bei laisvalaikio organizavimo įstaigose;
17.2.3. aplinkos tvarkymo ir smulkaus remonto laikino pobūdžio pagalbiniai darbai socialinės bei visuomeninės paskirties įstaigose ir objektuose, esančiuose joms priskirtoje valstybinėje žemėje; 
17.2.4. istorijos ir kultūros paminklų, kultūros paveldo objektų, regioninių parkų, neveikiančių  kapinių, kitų saugomų bei turinčių išliekamąją vertę objektų priežiūros pagalbiniai laikino pobūdžio darbai;
17.2.5. valstybei nuosavybės teise priklausančių melioracijos ir hidrotechnikos statinių smulkaus remonto, tvarkymo ir priežiūros laikino pobūdžio pagalbiniai darbai;
17.2.6. padedančius palaikyti ir plėtoti vietos bendruomenės socialinę infrastruktūrą;
18. Skiriant lėšas, atsižvelgiama į darbų, pateiktų Paraiškoje, pobūdį, apimtis ir numatomų įdarbinti asmenų skaičių. 
[bookmark: _Hlk140223444]19. Komisija, vadovaudamasi Apraše patvirtintais kriterijais ir prioritetais, sudaro atrinktų Vykdytojų sąrašą ir nustato lėšų paskirstymą pagal pateiktas Paraiškas. Kelioms Paraiškoms surinkus vienodą prioritetų skaičių, pirmenybė teikiama Paraiškai, pateiktai ankstesne data.
 20. Skyrius Programos lėšų paskirstymo projektą teikia tvirtinti merui ir ne vėliau kaip per 5 darbo dienas nuo mero potvarkio pasirašymo išsiunčia Vykdytojams pranešimus pasirašyti dvišales Užimtumo didinimo programos įgyvendinimo ir finansavimo sutartis (toliau – Sutartis), išskyrus tuos atvejus,  kai Vykdytojai yra Administracijos seniūnijos. 
21. Priemonių koordinatorius parengia Sutarčių projektus su atrinktais Vykdytojais. Sutartis pasirašo meras. Jeigu Vykdytojas pranešime nustatytu laiku neatvyksta pasirašyti Sutarties ir (ar) pateikia raštu informaciją apie atsisakymą dalyvauti programoje, Komisija pagal įvykusios atrankos rezultatus parenka kitą Vykdytoją. 
22. Dėl Asmenų parinkimo pagal Programoje numatytus vykdyti pasirinktus darbus į Užimtumo tarnybą kreipiasi patys Vykdytojai. 
[bookmark: _Hlk139985378]23. Užimtumo tarnyba elektroninėmis ryšio priemonėmis Skyriaus Priemonių koordinatoriui teikia siūlymą Asmeniui  ,,Dalyvauti užimtumo didinimo programoje“.
24. Skyriaus Priemonių koordinatorius užpildo ir elektroninėmis ryšio priemonėmis Užimtumo tarnybai teikia ,,Siūlymo dalyvauti užimtumo didinimo programoje rezultatą“.
25. Vykdytojas su Užimtumo tarnybos atsiųstais darbo ieškančiais asmenimis sudaro terminuotas darbo sutartis. 
  	
IV SKYRIUS
PROGRAMĄ ĮGYVENDINANČIŲ VYKDYTOJŲ FINANSAVIMAS

26. Programos lėšos skiriamos finansuoti kiekvieno įdarbinto asmens:
26.1. darbo užmokestį, apskaičiuotą už faktiškai dirbtą laiką pagal tą mėnesį galiojantį Vyriausybės patvirtintą minimalųjį valandinį atlygį (įskaitant draudėjo privalomojo valstybinio socialinio draudimo įmokų sumą);
[bookmark: _Hlk533146170]26.2. draudėjo privalomojo valstybinio socialinio draudimo įmokas nuo darbo užmokesčio ir su juo susijusių išmokų;
26.3. piniginę kompensaciją už nepanaudotas atostogas (įskaitant draudėjo privalomojo valstybinio socialinio draudimo įmokų sumą). 
27. Administracija Vykdytojui, įgyvendinančiam  Programą,  subsidijas moka 100 proc.
28. Siekiant užtikrinti Programos įgyvendinimui skiriamų lėšų naudojimo efektyvumą ir tinkamumą, Vykdytojai (išskyrus Administracijos seniūnijas), mėnesiui pasibaigus, ne vėliau kaip per 5 kito mėnesio darbo dienas pateikia Skyriui Užimtumo tarnybos siųstų ir įdarbintų asmenų su darbo laiko apskaita ir apmokėjimu susijusius dokumentus:

28.1. darbo laiko apskaitos žiniaraštį (jo išrašą) arba žiniaraščio (jo išrašo) kopiją;
28.2. darbo užmokesčio priskaičiavimo ir išmokėjimo žiniaraštį (jo išrašą) arba žiniaraščio (jo išrašo) kopiją;
28.3. banko išrašo arba mokėjimo pavedimo kopiją, arba kasos išlaidų orderio kopiją, mokėjimus atliekant grynaisiais pinigais.
29. Skyrius lėšų kompensavimo paraiškas dėl lėšų pervedimo Vykdytojams teikia Administracijos Buhalterijos skyriui.
30. Administracijos Buhalterijos skyrius ne vėliau kaip per 5 darbo dienas nuo lėšų kompensavimo paraiškų pateikimo perveda lėšas Vykdytojui.

V SKYRIUS
BAIGIAMOSIOS NUOSTATOS

31. Už Programos įgyvendinimo metu vykdomų Darbų kokybę atsakingi Programos Vykdytojai.
32. Vykdytojas, įdarbinantis asmenis Programai įgyvendinti, atsako už numatytų veiklų įgyvendinimą, teikiamų paslaugų saugumą, skirtų lėšų tikslinį panaudojimą, už darbo santykius reglamentuojančių teisės aktų laikymąsi ir vykdymą. 
33. Darbų kokybės priežiūrą vykdo Priemonių koordinatorius.  
34. Siekiant nustatyti, ar efektyviai vykdoma Priemonė, bus vertinama vykdomų Darbų kokybė, kiekybė. 
35. Priežiūra vykdoma, atvykstant Priemonės koordinatoriui (esant poreikiui kartu su Skyriaus specialistais) į Darbų vietą, informavus Vykdytoją.
36. Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.
37. Už Aprašo nuostatų nevykdymą ar netinkamą vykdymą jį įgyvendinantiems subjektams taikoma teisės aktuose numatyta atsakomybė.
38. Informacija apie Programos priemonių vykdymą teikiama Lietuvos Respublikos socialinės apsaugos ir darbo ministerijai kiekvieną ketvirtį. 
39. Programos atlikimo ir apskaitos dokumentai saugomi teisės aktų numatyta tvarka. 
40. Atrinkti Vykdytojai bei jiems skirtas finansavimas, informacija apie jos įgyvendinimo metu pasiektus rezultatus, viešinama Savivaldybės internetinėje svetainėje www.marijampole.lt .

